Siara Harris - Karriera në ngjitje e një këngëtareje 22-vjeçare
Albumi i findit i Siarës ”The Evolution”, arriti numrin 1 në renditjen e revistës amerikane Billboard
Siara Harris këndon, shkruan tekstet e këngëve të saj dhe është dhe interpretuese mjaft e mirë. Në fillim të këtij viti, 22 vjeçarja hodhi në treg albumin e saj të dytë ”The Evolution”. E sapo kthyer nga turi ”Screamfest”, me emra të tjerë të njohur të muzikës R&B, Siara është gati të hedh një hap tjetër në karrierën e saj, kësaj rradhe si aktore në filmin” Mami, unë dua të këndoj”. 22 vjeçarja Siara shpërtheu në skenën muzikore në vitin 2004 duke sjellë një timbër të veçantë. Ajo firmosi kontratën e saj të parë kur ishte adoleshente. Kërcimi, vokali i veçantë dhe timbri i zjarrtë i zërit të saj, të pikasura nga menaxherët e biznesit të muzikës, shpejt e ktheu në realitet ëndrrën për të qenë nr. 1 me këngën e saj të njohur,”Goodies”. Me origjinë nga Austin, Texas, Siara është rritur në një familje me prindër që punonin në ushtri. Ndonëse ka lëvizur mjaft shpesh nga qyteti në qytet, pasioni i saj për kërcimin e ktheu në bindje mendimin e saj se një ditë ajo do të punonte në biznesin e muzikës. Albumi i findit i Kiarës ”The Evolution”, arriti numrin 1 në renditjen e revistës amerikane Billboard duke shitur më tepër se 300 mijë kopje javën e parë që doli në shitje. Megjithëse numri i lartë i shitjeve shënoi sukses në karrierën e saj, Siara beson se të jesh një shembull pozitiv është e rëndësishme. Me miliona adhurues në mbarë botën, Kiarës i pëlqen që të udhëtoj jashtë vendit për të pasur kontakte të drejpërdrejta me adhuruesit e saj që iu përkasin kulturave të ndryshme. Siara ka arritur mjaft që nga nisja e karrierës së saj në vitin 2004, duke fituar disa çmime muzikore, duke hedhur në treg këngë të suskeshme, dhe duke u vlerësuar dhe si hartuese vargjesh. Por , ende pritet dhe më shumë prej saj në vitet në vazhdim. Me plane për të pasur një linjë veshjesh, për të shkruar një libër si dhe një karrierë në filma, Siara ka qëllime të mëdha për të realizuar në të ardhmen. “ //rd//